laion/Wikipedia-Exotic huggingface dataset:
שאול אבידב

שאול אבידב הוא קצין בצה"ל במילואים בדרגת אלוף-משנה, אשר פיקד על עוצבת קרני ראם. אבידב נולד בנהלל, דור רביעי במשק חקלאי. אביו, אלוף-משנה במילואים עופר אבידב, הוא בעל עיטור המופת על גבורתו כקצין שריון במלחמת ששת הימים. למד בבית הספר היסודי בנהלל ולאחר מכן בבית הספר החקלאי. בצעירותו הדריך בתנועת בני המושבים והתנדב כמגיש עזרה ראשונה במגן דוד אדום. אבידב התגייס לצה"ל ושובץ בחיל השריון. עבר הכשרה כלוחם וקורס מפקדי טנקים. הוא סיים את קורס מפקדי טנקים בהצטיינות ונישאר להדרכה בקורס. לאחר קורס קצינים, שימש במגון תפקידי מטה ופיקוד ובהם מפקד פלוגה, אותה הוביל בלחימה בדרום לבנון. על האופן שבו פיקד על פלוגתו במבצע חובק עולם, קרב שניהל כוח מיחידת אגוז ברכס סוג'וד בדרום לבנון, ובהיתקלות עם מחבלים ברכס עלי טהר עוטר אבידב בשנת 1997 בצל"ש אלוף. היה ראש לשכתו של אלוף פיקוד הצפון גבי אשכנזי בשנים 1999–2000 ובהמשך פיקד על גדוד 74 ועל עוצבת קרני ראם. עם שחרורו מצה"ל הקים את חברת מוסקיטר רשת ביטחון אשר איפשרה באמצעות אפליקציה להזעיק עזרה מידי אנשים הנמצאים בקרבת מקום. אבידב מתגורר בנהלל, נשוי לרחלי אבידב מנהלת מחלקת תרבות של המועצה האזורית עמק יזרעאל, אבא לעמרי, איתי ואיילת. מעביר הרצאות בנושא יזמות וחדשנות, מייעץ לחברות וארגונים בתחומים שונים. מאז שנת 2017 מתנדב כנהג חובש במגן דוד אדום. משנת 2020 מנהל יחד עם 4 חברים נוספים את פרויקט הדירקטוריון. בשנת 2021 הקים ביחד עם דודו איפרגן את ״משק 27-בשר איכותי מהמשק״ חנות ומפעל בשר בחצר ביתו בנהלל. הראל עילם, מוסקיטר: אפליקציית החירום שהופכת את כולם למלאכים שומרים, באתר כלכליסט, 22 ביולי 2014 עפר דרורי, הצל"שים עוברים במשפחה, "ישראל דיפנס", ‏ 13 בספטמבר 2016. עיטור המופת שהוענק לסגן עופר אבידב, "אתר הגבורה" צל"ש האלוף שהוענק לסרן שאול אבידב, "אתר הגבורה" זזים, במחנה, 12 בנובמבר 2010, כפי שהועלה ב"אתר הגבורה" ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
רק אהבה

"רק אהבה" הוא סינגל שהוקלט על ידי הזמרת-יוצרת הישראלית איה כורם בשיתוף בן זוגה, הזמר הישראלי אדם בן אמיתי. השיר יצא לאור ב-11 בפברואר 2020, כסינגל מתוך אלבומה הכוכבת של נצרת עילית, על ידי חברת התקליטים Mobile1 Music. השיר נכתב על ידי איה כורם, הולחן על ידי אדם בן אמיתי והופק על ידי בן אמיתי. השיר בסגנון הרוק. השיר מספר על האהבה בין השניים, שכורם הגיעה להופעה של בן אמיתי ומיד לאחר מכן התחילה איתו. בריאיון למעריב, סיפרה כורם כי השיר נכתב בהשארת ציטוטו של הזמר אריק איינשטיין במסגרת הסדרה "שיר אהבה סטנדרטי" שנעשתה עליו: ”בסוף, מה נשאר לך? רק אהבה”. בסמוך לצאתו כסינגל, עלה השיר לרשת הזרמת המדיה ספוטיפיי. הוידאו קליפ המלא שיצא עבור השיר, הועלה לערוץ היוטיוב של איה כורם ב-11 בפברואר 2020, בסמוך לצאתו הסינגל. בקליפ ניתן לראות את השניים שרים את השיר כשהם יושבים זה מול זה. בלוגר ומבקר המוזיקה יוסי חרסונסקי סקר את השיר בחיוב תוך שהעניק לו ציון של שלושה כוכבי זהב וחצי מתוך חמישה. סרטון השיר "רק אהבה" באתר יוטיוב מידע על הרצועה "רק אהבה" באתר ספוטיפיי חוזרת עם שיר רומנטי: צפו בדואט של איה כורם עם בן זוגה, באתר וואלה, 11 בפברואר 2020 אילן שאול, ‏איה כורם: "לראשונה בחיי אין לי צורך להלחם ולהוכיח שום דבר", באתר מעריב אונליין, 12 בפברואר 2020 רק אהבה, נבדק ב-2020-04-06 איה כורם ואדם בן אמיתי - רק אהבה, סרטון באתר יוטיוב (אורך: 4:09) רק אהבה, באתר יוסמיוסיק, ‏2020-02-11
הר עוזיהו

הר עוזיהו הוא אחד מהרי אילת. ההר נאמד בגובה של כ-863 מ' מעל פני הים באזור הגבול של ישראל עם מצרים. בסמוך להר קיים בסיס צבאי "מחנה עוזיהו". מהר זה יש תצפית אל הערבה והרי אדום וכן אל נחל רחם שעובר מדרום ואליו מתחבר לנחל עתק. באזור ההר יש שביל גמלים שקרוי "מעלה עוזיהו", שביל זה היה שביל ששימש מבריחים בדויים עד שנות ה-70. המבריחים לא התעניינו במדינת ישראל והיא הייתה רק מקום בדרך מבחינתם. הם, הם הבריחו סמים ממצרים לירדן ומוצרי טכנולוגיה מירדן למצרים. ההר והאזור כולו בנויים מסלעי גיר מתקופת הקנומן (תקופה שהחלה לפני כ-100 מיליוני שנים ונמשכה עד לפני כ-95 מיליוני שנים). מדיה וקבצים בנושא הר עוזיהו בוויקישיתוף מהר עוזיה לעמק הנעלם, דרך דקלי רחם ומצפה עמירם, באתר שוונג, ‏2001 ערך זה הוא קצרמר בנושא גאוגרפיה של ישראל ובנושא הרים. אתם מוזמנים לתרום לוויקיפדיה ולהרחיב אותו.
סלאמבורי (1997)

סלאמבורי (1997) היה אחד מאירועי השלם וצפה של ארגון ההיאבקות האמריקאי, ה-World Championship Wrestling‏ (WCW). האירוע נערך ב-18 במאי 1997, בארנת העצמאות שבשארלוט, קרוליינה הצפונית. האירוע היה האירוע החמישי בסדרת אירועי סלאמבורי. אחד עשר קרבות התנהלו באירוע, כולל שניים ששימשו כקרבות חושך (קרבות שלא שודרו בטלוויזיה). בקרב המרכזי, ריק פלייר, רודי פייפר וקווין גרין ניצחו את ה-nWo (קווין נאש, סקוט הול וסיקס) בקרב שלושה נגד שלושה. האירוע כלל קרבות שנבעו מעלילות מתוסרטות מהתוכנית השבועית Monday Nitro. לפני שהאירוע שודר בשיטת ה"שלם וצפה", התקיימו שני קרבות חושך (קרבות שאינן שודרו בטלוויזיה). בקרב הראשון, יוג'י נאגאטה ניצח את פאט טאנאקה. בקרב השני, הפאבליק אנמי (רוקו רוק וג'וני גראנג') ניצחו את הארלם היט (בוקר טי וסטיבי ריי). האירוע עצמו נפתח בקרב שבו אולטימו דראגון הגן על אליפות הטלוויזיה העולמית של WCW נגד לורד סטיבן ריגל. בקרב זה, ריגל הצליח לנצח את דרגון ולזכות בתואר לאחר שסוני אונו שהגיע לזירה, בעט בדראגון לא במכוון, מה שאיפשר לריגל לבצע על דראגון את מהלך ה-Regal Stretch, שגרם לדראגון להיכנע. בקרבות הבאים, מאדוסה ניצחה את לונה ואשון, ריי מיסטריו ג'וניור ניצח את יוג'י יאסוראוקה, וגליישר ניצח את מורטיס בפסילה. בקרב שבא לאחר מכן, דין מלנקו הגן על אליפות ארצות הברית במשקל כבד של WCW נגד ג'ף ג'ארט. במהלך הקרב, סטיב מקמייקל הגיע לזירה והשליך את ג'ארט בחזרה לזירה. מעשה זה איפשר למלנקו לבצע עליו את מהלך הפאוורבומב ואז את מהלך ההכנעה שלו, הטקסס קלוברליף, שלא הותיר לג'ארט שום דבר מלבד להיכנע. כתוצאה מכך, מלנקו הגן על התואר בהצלחה. לאחר מכן, מנג ניצח את כריס בנואה בהכנעה במסגרת קרב מוות, האחים סטיינר (ריק סטיינר וסקוט סטיינר) ניצחו את קונאן ויו מורוס, וסטיב מקמייקל ניצח את רג'י וייט. בקרב המרכזי, ריק פלייר, רודי פייפר וקווין גרין התחרו נגד ה-nWo (קווין נאש, סקוט הול וסיקס) בקרב שלושה נגד שלושה. בסיום הקרב, פלייר ביצע על הול את מהלך ההכנעה שלו, הפיגר פור לג לוק, ובמקביל, פייפר ביצע על נאש את מהלך הסליפר בעוד גרין הצמיד את סיקס לספירת 3 לאחר פאוורסלאם. סלאמבורי, במסד הנתונים הקולנועיים IMDb (באנגלית) תוצאות אירועי סלאמבורי
אסמאעיל עאמר

אסמאעיל עאמר (בערבית: إسماعيل عامر; נולד ב-30 במרץ 1977) הוא כדורגלן עבר ערבי-ישראלי ששיחק בעמדת המגן הימני. עאמר התחיל את הקריירה שלו במחלקת הנוער של מכבי פתח תקווה. ב-18 בנובמבר 1995 ערך את הופעת הבכורה שלו בקבוצה הבוגרת בניצחון 0–3 נגד הפועל כפר סבא. ב-28 במרץ 1998 הבקיע את שער הבכורה שלו בקריירה בתיקו 1-1 נגד מכבי חיפה. בפתח תקווה שיחק 14 עונות ורוב התקופה היה שחקן הרכב. בקיץ 2009 חתם במכבי אחי נצרת. בתום העונה, אחי ירדה לליגה הלאומית ועאמר עזב. בעונת 2010/2011 שיחק במ.ס. כפר קאסם ובשמשון בני טייבה בהתאמה. בהמשך הקריירה שיחק בהפועל כפר קאסם, שמשון כפר קאסם, בני קלנסווה והפועל כפר ברא. בקיץ 2017 פרש מכדורגל. ב-3 במרץ 2018 מונה למאמן מ.ס. כפר קאסם. בעונת 2018/2019 העפיל עם כפר קאסם לליגה הלאומית ולרבע גמר הגביע. ב-5 באוקטובר 2019 סיים את תפקידו בקבוצה. ב-8 במרץ 2020 מונה למאמן הפועל אום אל-פחם, וב-9 ביולי התפטר מהקבוצה לאחר חילוקי דעות. ב-2 באוגוסט 2020, חתם בהפועל ראשון לציון, אך עזב בסוף העונה. ב-31 בדצמבר 2021, כחצי שנה לאחר שעזב את הקבוצה, מונה בשנית למאמנה של הפועל ראשון לציון. לקראת עונת 2022/2023 מונה למאמנה של מכבי אחי נצרת. ב-30 בספטמבר 2022 התפטר מתפקידו. ב-28 באפריל 2023 חזר לאמן את מ.ס כפר קאסם. ב-13 בספטמבר 2024 מונה למאמן הפועל אום אל פאחם, אך ב-24 בחודש התפטר לאחר משחק אחד. כשחקן מכבי פתח תקווה גביע הטוטו: 1999/2000, 2003/2004 כמאמן מ.ס. כפר קאסם ליגה א' דרום: 2018/2019 אסמאעיל עאמר, באתר ההתאחדות לכדורגל בישראל אסמאעיל עאמר, באתר Transfermarkt פרופיל המאמן, באתר Transfermarkt מוחסאן נאסר, ‏מכבי אחי נצרת הולכת על שוער נבחרת חוף השנהב, באתר ONE‏, 1 ביולי 2009 מיכאל וייסרמן, איסמעיל עמר מונה למאמן מ.ס. כפר קאסם, באתר דאבל פס, 3 במרץ 2018 דוד נתן, הפועל כפר קאסם: איסמעיל עאמר התפטר, באתר ynet, 5 באוקטובר 2019 מיכאל וייסרמן, איסמעיל עמאר מונה למאמן הפועל אום אל פאחם, באתר דאבל פס, 8 במרץ 2020 מערכת ONE, ‏איסמעיל עאמר חתם כמאמן הפועל ראשון לציון, באתר ONE‏, 2 באוגוסט 2020 אחרי כחצי שנה: איסמעיל עאמר חזר להפועל ראשון לציון, באתר וואלה, 31 בדצמבר 2021 תומר חבז, רשמית: איסמעיל עאמר מונה למאמן אחי נצרת, באתר ynet, 29 במאי 2022 תומר חבז, ‏איסמעיל עאמר התפטר מאימון מכבי אחי נצרת, באתר ONE‏, 30 בספטמבר 2022 תומר חבז, ‏אחרי משחק אחד: עמאר התפטר מאום אל פאחם, באתר ONE‏, 24 בספטמבר 2024
האיש הטוב (סדרת טלוויזיה)

האיש הטוב (ברוסית: Хороший человек) היא סדרת טלוויזיה רוסית שנוצרה בידי הבמאי קונסטנטין בוגומולוב בהפצת VGTRK עבור שירות הווידאו Start.ru. עלילת הסדרה התבססה על סיפורו האמיתי של מיכאיל פופקוב, "הרוצח מאנגרסק", שזעזע את רוסיה, כשהשביל המדמם שהותיר מאחוריו מוביל שנים אחורה עד לשנות ה-90. החוקרת הצעירה יבגניה קליוצ'בסקאיה מגיעה ממוסקבה לעיירה השקטה רובז'נויה. הרשויות שלחו אותה לכאן כדי לבדוק את המידע בתקשורת על קיומו של רוצח סדרתי. ברובז'נויה היא תתקבל בקור רוח: כמו בכל עיירה פרובינציאלית, שפיתחה מערכת אקולוגית משלה מאז שנות ה-90, שם כולם קשורים זה לזה במשהו ולכל אחד מהם מסתתר שלד בארון. ניקיטה יפרמוב – איוואן קרוטיחין, שוטר יוליה סניגיר – יבגניה קליוצ'בסקאיה, חוקרת במשטרת רוסיה "האיש הטוב", במסד הנתונים הקולנועיים IMDb (באנגלית) "האיש הטוב", במסד הנתונים הקולנועיים KinoPoisk (ברוסית) "האיש הטוב" באתר Start.ru ערך זה הוא קצרמר בנושא רוסיה ובנושא טלוויזיה. אתם מוזמנים לתרום לוויקיפדיה ולהרחיב אותו.
השכן ממול

השכן ממול (באנגלית: The Boy Next Door) הוא סרט מותחן אמריקאי משנת 2015, בכיכובה של ג'ניפר לופז. הסרט הופץ לראשונה בארצות הברית ב-23 בינואר 2015, ובישראל ב-22 בינואר 2015 בתרגום עברי. אישה בוגרת מתאהבת בצעיר חתיך שעבר לבית הסמוך, אבל הרומן המסעיר שלהם תופס כיוון אובססיבי ומסוכן. ג'ניפר לופז – קלייר פטרסון ראיין גוזמן – נואה קריסטין צ'נוות' – ויקי לנסינג ג'ון קורבט – גארט פטרסון איאן נלסון – קווין אתר האינטרנט הרשמי של השכן ממול "השכן ממול", במסד הנתונים הקולנועיים IMDb (באנגלית) "השכן ממול", באתר נטפליקס "השכן ממול", באתר AllMovie (באנגלית) "השכן ממול", באתר Rotten Tomatoes (באנגלית) "השכן ממול", באתר Box Office Mojo (באנגלית) "השכן ממול", באתר Metacritic (באנגלית) "השכן ממול", תסריט הסרט באתר Scripts.com (באנגלית) "השכן ממול", במסד הנתונים הקולנועיים KinoPoisk (ברוסית) לירון סיני, "השכן ממול": לא זה לא, גם לג'יי לו, באתר ynet, 28 בינואר 2015 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
גודרמס

גודרמס (ברוסית ובצ'צ'נית - Гудермес) היא עיר בצ'צ'ניה שברוסיה. העיר שוכנת 36 ק"מ ממזרח לעיר הבירה של צ'צ'ניה - גרוזני. בשנת 2010 אוכלוסייתה מנתה 45,631 נפש. עד 1941 גודרמס הייתה כפר. בשל מיקומו בצומת מסילות ברזל חשוב צמח הכפר והפך לעיר. בגודרמס קיימת תעשיית נפט. מדיה וקבצים בנושא גודרמס בוויקישיתוף אתר האינטרנט הרשמי של גודרמס ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
מיגל הראן

מיגל הראן (בספרדית: Miguel Herrán; נולד ב-25 באפריל 1996) הוא שחקן ספרדי. הוא ידוע בעיקר בזכות גילום דמויותיהם של ריו בסדרת הטלוויזיה "בית הנייר" ושל כריסטיאן ורלה בסדרה "אליטה". הראן נולד במאלגה ועבר בילדותו למדריד עם אמו, שם התגוררו בשכונת צ'אמרי. מפגש מקרי עם השחקן והבמאי דניאל גוזמן ברחובות מלאגה הביא את הראן לאודישן חשוב, שבזכותו גילם את ריו בסרט "A cambio de nada", ובעקבותו זכה בפרס גויה בשנת 2016. בשנת 2017 גילם בסרט המתח הספרדי "השומר הבלתי נראה" את דמותו של מיגל אנחל. באותה שנה לוהק הראן לתפקיד ריו בסדרת הטלוויזיה הספרדית "בית הנייר", שלאחר מכן הועלתה לשירות הסטרימינג של נטפליקס. בשנת 2018 כיכב ככריסטיאן ורלה בסדרת המתח "אליטה" בשירות נטפליקס. בשנת 2020 גילם את דמותו של אנחל בסרט "מרקיע שחקים", שזמין לצפייה בנטפליקס מ-2 באפריל 2021. בשנת 2022 כיכב בדרמה ההיסטורית "הבריחה מכלא 77", בדמותו של מנואל, בחור צעיר אשר נכנס לכלא על לא עוול בכפו, ולאחר שהוא מתרגל לחוקי הכלא, הוא מצטרף יחד עם חברו לתא, פינו, לאגודת האסירים שתנסה להילחם ולשמור על זכויותיהם של האסירים. בשנת 2024 כיכב הראן במותחן ההישרדות "Valle de sombras" בתפקיד הראשי של קיקה, שניצל לאחר שהותקף הוא וחבריו על ידי שודדים במהלך חופשה בהימלאיה. מדיה וקבצים בנושא מיגל הראן בוויקישיתוף מיגל הראן, ברשת החברתית אקס (טוויטר) מיגל הראן, ברשת החברתית אינסטגרם מיגל הראן, במסד הנתונים הקולנועיים IMDb (באנגלית) מיגל הראן, באתר AllMovie (באנגלית) מיגל הראן, באתר Rotten Tomatoes (באנגלית) מיגל הראן, באתר Metacritic (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הקתדרלה (סדרת טלוויזיה)

הקתדרלה (ברוסית: Собор) היא סדרת טלוויזיה רוסית משנת 2021 בהפקת הערוץ הראשון ברוסיה. עלילת הסדרה נסובה סביב בניית קתדרלת ההשתנות בסנקט פטרבורג. הדמות הראשית היא איכר צמית בשם איוואן סטארשוב, שהתאהב בבתו של בעל הקרקע שלו ומוכן לעשות הכל כדי להגשים את חלומו ברוסיה שתחת שלטון הצאר פיוטר הראשון. פרק הבכורה שודר ב-4 בנובמבר 2021 בשירות הסטרימינג Okko. ראשית המאה ה-18. מי שנולד כצמית - צמית ימות, אבל שנת 1700 מביאה איתה שינויים קיצוניים באימפריה הרוסית, זה זמן הרפורמציה הגדולה של פיוטר הגדול. הצורף הצעיר איוואן סטארשוב מאוהב ללא תנאי בבתו של אדונו, מריה. הוא בשום אופן לא מוכן להשלים עם העובדה שהנסיכה הצעירה לא תוכל להיות זוגתו בשל מעמדו החברתי. "אתה נתן לי משאלות, אבל אתה לא מרשה לי להגשים אותם!" רוטן איוון באלוהים. הוא פונה בתפילה לעזרת הכומר בקתדרלה כי הרי האל ברא את האנשים שווים. אבל הוא חוזר על האמרה - "קבל את חלקך בעולם, זהו מעמדך", אומר לו הכומר. בייאוש מוותר סטארשוב על האמונה. איוואן העקשן בורח מהכפר ומחליט לקחת את גורלו בידיו. כך מתחיל דרכו המתפתלת של הגיבור להבנת טיבה של האהבה האמיתית. סרגיי מארין - איוואן סטארשוב סבטלנה איוואנובה - הנסיכה מריה אלכסנדר באלוייב - הנסיך בדארין, אביה של מריה אלכסיי ברדוקוב - אנדריי בדארין, אחיה של מריה רמיל סאביטוב - צועני יאן צפניק - אלכסנדר מנשיקוב אלכסנדר אילין הבן - פיודור סטארשוב מקסים אוורין - פיוטר הגדול יוליה סניגיר - המלכה אלכסנדר קורשונוב - הכומר ניקולאי מקסים אוורין - פיוטר הראשון דמיטרי קוליצ'קוב - אפוניה יורי צ'ורסין - דניאל מרינה פטרנקו - יקטרינה הראשונה הצילומים נערכו במוסקבה, מחוז מוסקבה ובסנקט פטרבורג ובמחוז לנינגרד, בסיוע אולפני לנפילם. ההפקה החלה בשנת 2018 כאשר אולפני KIT בבעלות גזפרום מדיה וסנטרל פרטנרשיפ החלו בעבודת פיתוח הסדרה. הצילומים נמשכו למעלה מחצי שנה והושלמו בפברואר 2020. השלמות נוספות נערכו בדצמבר 2020 בסנקט פטרבורג, כאשר בסך הכל נערכו 200 ימי צילום במוסקבה, מחוז מוסקבה, מחוז פסקוב, סנקט פטרבורג, מחוז לנינגרד ובאולפני לנפילם. אתר האינטרנט הרשמי של הקתדרלה "הקתדרלה", במסד הנתונים הקולנועיים IMDb (באנגלית) "הקתדרלה", במסד הנתונים הקולנועיים KinoPoisk (ברוסית) "הקתדרלה", באתר kinopoisk.ru "הקתדרלה", באתר vokrug.tv ⚡️Друзья, рады представить первый трейлер самого ожидаемого сериала года - масштабной исторической саги #СОБОР, производства «Киностудии КИТ» 🎞, אינסטגרם Премьера сериала "Собор" состоится в День народного единства Начались съемки исторической картины «Собор», которая будет показана на Первом канале в следующем телесезоне, ערוץ 1 הרוסי В Петербурге стартовали съемки масштабной исторической саги «Собор»‏, 1tv.ru Крепостной крестьянин Сергей Марин влюбился в княжну Светлану Иванову «КИНОСТУДИЯ КИТ» ЗАВЕРШИЛА СЪЕМКИ ИСТОРИЧЕСКОЙ САГИ «СОБОР» «Киностудия КИТ» объявляет о завершении съёмок исторической саги «Собор», גזפרום מדיה
בגלל הרוח

"בגלל הרוח" הוא שיר, שכתב מיכה שטרית, הלחינה לאה שבת וביצע שלומי שבת. השיר יצא לאור בשנת 1989 כחלק מהאלבום "בגלל הרוח". השיר יצא לאור לאחר ששלומי שבת שב לישראל משהות בארצות הברית, והוציא אלבום סולו ראשון שנחל כישלון. השיר "בגלל הרוח" הולחן על ידי אחותו לאה והביא לפריצתו הגדולה. הוא שיר הנושא של אלבומו השני של שבת, אלבום הנושא את שם השיר. בשנת 1998 ביצעה ריקי גל גרסה מחודשת לשיר במסגרת הפרויקט עבודה עברית. במצעד הפזמונים העברי השני של רשת ג' לשנת תש"ן (1990) דורג השיר במקום ה-23. ב-2020 ביצע שבת גרסה חדשה לשיר יחד עם מפיקים מוזיקליים שונים, בעקבות התפרצות נגיף הקורונה בישראל. ב-13 ביוני 2022 הוציא איתי לוי גרסה מחודשת לשיר במסגרת אלבום האולפן החמישי שלו מחכה שתבואי, שהגיעה למקום ה-45 במצעד ה"היטליסט" של מאקו. שלומי שבת - בגלל הרוח, סרטון באתר יוטיוב (אורך: 4:19) לדף השיר באתר הספרייה הלאומית בגלל הרוח, באתר האינטרנט של עופר גביש חדשות 13נריה קראוס, בגלל הקורונה: שלומי שבת מחדש את הלהיט "בגלל הרוח", באתר חדשות 13, 2 באפריל 2020 המצעד השבועי: מצעד השירים השבועי, להיטים ישראלים ולועזיים |, באתר היטליסט, ‏14 בנובמבר 2023 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
נייט הגדול: משאיר את הכיתה מאחור

נייט הגדול: משאיר את הכיתה מאחור (באנגלית: Big Nate: In a Class by Himself) הוא הספר הראשון בסדרת נייט הגדול, אשר נכתב ואויר על ידי לינקולן פירס. נייט רייט הוא ילד בן 11 ותלמיד בכיתה ו' שלומד בבית הספר המקומי בעירו ע"ש וושינגטון, הוא חי ביחד עם אחותו הגדולה, אלן, ואביהם מרטי. שני הפרקים הראשונים בספר עוסקים בכך שנייט מגלה שיש לו מבחן בהיסטוריה ומחפש דרכים להתחמק ממנו. בפרק השלישי, כשנייט מנסה לחפש דרכים להתחמק מהמבחן, עולה בראשו מחשבה להבריז ממנו בעזרת פתק מומצא מאביו. אך לבסוף בעזרת פרנסיס, הוא מגלה שבכלל לא היה מבחן. בפרק הרביעי, לאחר שנייט קורא את המשפט "היום תתעלה על כולם" מתוך עוגיית מזל שטדי הביא לו, זה ממלא אותו בביטחון ומוטיביציה להמשך היום. אך בפרק החמישי והשישי, הוא מקבל שלושה ריתוקים שונים, אחד בשיעור של גברת גודפרי, שקראה מכתב שטני שכתב עליו, השני בשיעור שירה של גברת קלרק לאחר שהעליב את ג'ינה, והשלישי והאחרון בשיעור אמנות של מר רוזה, לאחר שניסה להגניב את הציור שלו לעמוד התצוגה בבית הספר. אך נייט עדיין נחוש להוכיח את מה שקרא בעוגיית המזל, לכן הוא מנסה לשבור את שיא גינס באכילת שעועית ירוקה אך זה מוביל אותו למשרד של המנהל ניקולס שמגלה על כך. בפרק התשיעי, נייט חווה עוד תקרית לא נעימה, לאחר שבטעות לובש את המכנסיים של המאמן ג'ון (המורה לספורט) במטרה להסתיר את הטשטוש על מכנסיו וזה מזכה אותו בעוד ריתוק. בפרק העשירי, מר סטייפלס, המורה למתמטיקה, מכריז על בוחן פתע לכיתה. נייט, שחושב שיש רק 12 תרגילים, גומר בקלילות ומתחיל להאמין שהמזל מתחיל לשחק לטובתו. אך בסוף הוא מגלה שיש עוד עשר שאלות, אך הזמן תם, ולאחר שהוא מסרב לתת את טופס המבחן למר סטייפלס, הוא נקרע ונייט מרוויח עוד ריתוק. בפרק 11, נייט עוד חושב איך יצליח "להתעלות על כולם", ואז בזמן שיחה עם פרנסיס הוא מחליט על הפעולה הבאה שלו, לגרום למר גלווין, מורה לפיזיקה שידוע בקשיחות שלו ולעולם לא חייך או צחק לטענת פרנסיס ונייט, לצחוק. אך כל הניסיונות של נייט הסתיימו בכישלון נחרץ, וזיכו אותו בעוד ריתוק. לאחר שהוא מגיע לחדר הריתוק, גברת צ'רביצקי מודיעה לו שהוא שבר שיא, שבעה פתקי ריתוק ביום אחד. וכך נייט מגלה שבדרך כזו אחרת, הוא אכן התעלה על כולם. נייט רייט - בן 11, הדמות הראשית בספר והגיבור הראשי. לומד בבית הספר ע"ש וושינגטון. נודע בשל מעשי הקונדס שלו שזיכו אותו בריתוקים רבים, מאוהב בג'ני ומתעב את בן זוגה, ארתור. פרנסיס באטבי פופ - חברו הטוב ביותר של נייט. אינטליגנט, אוהב ללמוד ולקרוא. טדי אורטיז - חבר של נייט. בעל חוש הומור מפותח. ג'ינה המפיל טומס - בת כיתתו של נייט, ארתור וטדי. נחשבת ליריבה הגדולה ביותר של נייט, נערצת על ידי גברת גודפרי ואוהבת ללמוד. גברת גודפרי - מחנכת הכיתה של נייט והמורה השנואה עליו ביותר. נייט חושב שהיא מענישה אותו בכוונה ועושה הכל בשביל להכשיל אותו. המנהל ניקולס - מנהל בית הספר ע"ש וושינגטון. ארתור פשקוב - בן זוגה של ג'ני. נחשב למוצלח בכל תחום ואהוב על כולם, חוץ מנייט. ג'ני ג'נקינס - בת זוגו של ארתור. נייט מאוהב בה ללא ידיעתה. הספרים של נייט הגדול: משאיר את הכיתה מאחור, באתר "סימניה" נייט הגדול: משאיר את הכיתה מאחור, באתר OCLC (באנגלית) בבריטניה ואירלנד נקרא הספר: Big Nate: The Boy with the Biggest Head in the World
שורה 19

שורה 19 (ברוסית: Ряд 19) הוא סרט קולנוע המשתייך לז'אנר סרטי מתח ואימה, בכיכובה של סבטלנה איוואנובה. הסרט ייצא לאקרנים במזרח אירופה בשנת 2021. הסרט הופק בתמיכת קרן הקולנוע הרוסי הממשלתית. הרופאה יקטרינה חוששת לטוס במטוסים מילדותה, ולכן היא בוחרת בכלי תחבורה בטוח יותר עבורה, למשל, רכבת או מכונית. עם זאת, לא תמיד ניתן לתכנן הכל מראש ופעם אחת לילדה אין ברירה. יחד עם בתה דיאנה, בת 6, היא טסה במטוס בטיסת לילה ובמזג אוויר בעייתי. כל הפחדים שלה מתחילים לצבור כוח חדש כאשר נוסעי הטיסה מתים באופן מסתורי בזה אחר זה. יקטרינה, שנמצאת בהדרגה במצב של אימה, לא יודעת להתמודד עם הפחדים שלה ואיך תוכל לשרוד את הסיוט הזה. מטוסים נחשבים לאחד מכלי התחבורה הבטוחים ביותר, אך האם זה באמת כך? חלל סגור וצפוף שמטפס לגובה כשאפילו הנוסעים הנועזים ביותר חשים חרדה. מה אם הפחד הזה לא מתעורר במקרה? הדמות הראשית, ד"ר יקטרינה, מוצאת את עצמה בטיסה שעלולה להיות האחרונה, היא תצטרך להתמודד עם הפחדים שלה פנים אל פנים, כאשר יחד עם בתה דיאנה בת ה-6, הן טסות בטיסת לילה במזג אוויר גרוע, שהופך לסדרת אירועים מצמררים. בתא המטוס הריק למחצה, מקרי מוות בלתי מוסברים של נוסעים מתחילים להתרחש בזה אחר זה. כשהיא מאבדת את גבולות המציאות, הגיבורה תצטרך להתמודד עם הפחד שלה עצמה ולחיות מחדש את הסיוט שלה עוד מימי ילדותה. סבטלנה איוואנובה – יקטרינה מרתה טימופייבה – דיאנה, בתה של קטיה וולפגנג צ'רני יקטרינה וילקובה אנטולי קוט ויקטוריה קורליאקובה צילומי הסרט צולמו במוסקבה ובמחוז מוסקבה והושלמו בפברואר 2020. בתחילה מונה סטפן קורשונוב לבמאי עם יוליה סניגיר ופיוטר פיודורוב בתפקידים הראשיים, אך בהמשך מונה אלכסנדר בבאייב לבמאי, שליהק שחקנים אחרים לתפקידים הראשיים. אתר האינטרנט הרשמי של שורה 19 "שורה 19", באתר kino-teatr.ru
לונה פאפא

לונה פאפא (ברוסית: Лунный Папа, מילולית: "אב הירח") הוא סרט קולנוע משנת 1999 בבימויו של בחטיאר חודוז'אינאזרוב בשיתוף פעולה בין רוסיה, טג'יקיסטן, גרמניה, אוסטריה וצרפת. הסרט הוא דרמה קומית המגוללת את סיפורה של נערה אי שם במרכז אסיה, המחפשת את אבי בנה. הסרט הופץ בישראל ב-8 במרץ 2001 על ידי קולנוע לב. ממלאקאט בת ה-17 גרה עם אביה ספאר והאח המוגבל נסרדין בכפר בטג'יקיסטן. היא עובדת במסעדה קטנה וחולמת להפוך לשחקנית. כשחברת תיאטרון נודד נכנסת לעיר היא מתגעגעת לביצוע התיאטרלי אך מפתה בחושך על ידי טייס המטוס יאסיר, שמתיימר להיות שחקן ומבטיח לעזור לה להפוך לשחקנית, מבלי לדעת מה קורה בפועל. כשהיא מאוחר יותר מגלה שהיא בהיריון, אין לה מושג איך זה קרה ומי האב. נחושה לשמור על כבודם, משפחתה האקסצנטרית יוצאת למסע במטרה למצוא את אביו של הילד הלא נולד של ממלאקאט ולאלץ אותו להתחתן איתה. במהלך מסע זה עם מכונית ישנה עמוסת ארנבים דרך אוזבקיסטן, טג'יקיסטן וקירגיזסטן, המשפחה פוגשת שודדים שונים ואת המתחזה המקסים אליק, שמתחזה למפתה בחושך, ומתאהב גם הוא בממאלקאט. צ'ולפן חאמטובה כממלאקאט מוריץ בלייבטרוי כנסרדין אטו מוחמדז'אנוב כספר מראב נינידזה בתפקיד אליק פולינה ראיקינה בתפקיד חביבוללה (דיבוב) ניקולאי פומנקו בתפקיד יאסיר דינמוחמט אחימוב כגניקולוג צילומי הסרט נערכו בקייראקום שבצפון מערב טג'יקיסטן. הסרט קיבל את הפרס הראשי "ורד הזהב" בפסטיבל קינוטבר בשנת 2000. בטקס פרסי הגילדה הרוסית של מבקרי הקולנוע בשנת 2000 זכה הסרט בפרסי הסרט הטוב ביותר והבמאי הטוב ביותר. צ'ולפן חמאטובה, המגלמת את התפקיד הראשי. 2008 רכב GAZ Volga 22, מאותו דגם זהה ששימש את ספאר בסרט. אוטובוס KAvZ 663, מהמותג גא"ז, דגם קרוב ל-KAvZ 651 המשמש בסרט כאמבולנס של אליק מבט לחוף קייראקום, ששימש תפאורה לכפר הבדיוני לונה פאפא. ההפקה, ברובה גרמנית, הציעה את השחקן הגרמני מוריץ בלייבטרוי (כאן בפסטיבל ברלין 2007) לתפקיד נסרדין. אירקלי קווויריקאדה הגאורגי (כאן בשנת 2011), תסריטאי הסרט. במהלך מסע השיווק לסרט נקראו שחקנים מכמה מדינות, כמו מראב נינידזה הגיאורגי (כאן בשנת 2018) השחקן הקזחי דינמוחמט אחימוב האוסטרי מרטין גשלאכט (כאן בשנת 2009) הוא אחד מצלמי הסרט. ניקולאי פומנקו (כאן במהלך קונצרט ב-2007), מגלם את יאסיר, האב שכל כך מבוקש על ידי ממלאקאט ומשפחתה. הבמאי בחטיאר חודוז'אינאזרוב. "לונה פאפא", במסד הנתונים הקולנועיים IMDb (באנגלית) "לונה פאפא", באתר נטפליקס "לונה פאפא", באתר AllMovie (באנגלית) "לונה פאפא", באתר Rotten Tomatoes (באנגלית) "לונה פאפא", באתר אידיבי "לונה פאפא", במסד הנתונים הקולנועיים KinoPoisk (ברוסית) מידע כללי "לונה פאפא", באתר אידיבי "לונה פאפא", באתר עין הדג "לונה פאפא", באתר וואלה! "לונה פאפא", באתר הארץ "לונה פאפא", באתר הבימה "לונה פאפא", באתר seret.co.il "לונה פאפא", באתר האוזן השלישית "לונה פאפא", באתר sratim.co.il "לונה פאפא", באתר themoviedb.org ביקורת אופטימיות לא זהירה, באתר ynet קישורים נוספים קדימון הסרט באתר יוטיוב "Лунный папа". Encyclopedia of Russian Cinema. אורכב מ-המקור ב-2016-03-03. נבדק ב-2018-02-13. "PANDORA FILM Produktion - LUNA PAPA". נבדק ב-2017-05-28. "Призеры 1991-2005 гг". Kinotavr. אורכב מ-המקור ב-2012-09-18. נבדק ב-2018-02-13. "2000". Russian Guild of Film Critics.
אוראופרינלה מקונלי

אוראופרינלה מקונלי (שם מדעי: Oreophrynella macconnelli) היא מין של קרפדה ממשפחת הקרפדיים החיה בטבע רק ברמות הרי הטפואי (Tepui) שבוונצואלה, גיאנה וכנראה בצפון ברזיל. צפרדע זו היא קרובתם של קרפדת המפל וקרפדת רוריימה, והיא תוארה בשנת 1900 ונקראה ע"ש החוקר פרדריק וואסור מקונל (Frederick Vavasour McConnell). הקרפדה קטנה מאוד, לא עולה על כמה סנטימטרים והיא מצויה על גבי עלים ביערות טרופיים וסובטרופיים גבוהים. היא קטנה וחסרת שרירי רגליים כמו של צפרדעים אחרות. במקום זה היא מתגוננת מטורפים כמו נחשים באמצעות נפילה מהעלים והענפים עליהם היא נמצאת ותפיסה של ענפים, בהם היא נתקלת בנפילתה. אצבעותיה חזקות ודביקות מאוד מה שעוזר לה להימנע מפגיעה. עם זאת היא מצויה בסכנת הכחדה עקב הפגיעה ביערות בהם היא חיה והחדרתה של פטרייה מזיקה כיטרידיומיקוסיס, הקוטלת דו-חיים רבים באמצעות חדירה לעורם. מדיה וקבצים בנושא אוראופרינלה מקונלי בוויקישיתוף אוראופרינלה מקונלי, באתר ITIS (באנגלית) אוראופרינלה מקונלי, באתר NCBI (באנגלית) אוראופרינלה מקונלי, באתר Animal Diversity Web (באנגלית) אוראופרינלה מקונלי, באתר האנציקלופדיה של החיים (באנגלית) אוראופרינלה מקונלי, באתר GBIF (באנגלית) אוראופרינלה מקונלי באתר הרשימה האדומה של IUCN